PROJEKTĒŠANAS    UZDEVUMS
Grozījumi 06.08.2026.

telpu vienkāršota atjaunošana par daudzdzīvokļu dzīvojamo sociālo ēku Mālkalnes prospektā 38, Ogrē
BŪVNIECĪBAS DOKUMENTĀCIJAS IZSTRĀDE
 UN AUTORUZRAUDZĪBA
	PASŪTĪTĀJS:
	Ogres novada pašvaldība, reģ. Nr. 9000146350  90000024455, Brīvības iela 33, Ogre, Ogres nov.


1. Projektēšana 

1.1. Būvprojekta izstrāde Mālkalnes prospektā 38, Ogrē (turpmāk – Objekts) ir veicama saskaņā ar šajā projektēšanas uzdevumā iekļautajām prasībām un LR normatīvajiem aktiem (arī ES standartiem, kā arī ievērojot Ogres novada teritorijas plānojumā, teritorijas izmantošanas un apbūves noteikumus). Sadarboties ar Pašvaldības aģentūru “Ogres komunikācijas” un Pašvaldības SIA “Ogres namsaimnieks” par ēkas pārbūves noteikumiem.
2. Autoruzraudzība

2.1. Autoruzraudzība veicama saskaņā ar būvniecību reglamentējošiem LR normatīvajiem aktiem un noteikumiem, nepieļaujot būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā, t.sk., kontrolējot arī kvalitātes standartu, nosacījumu izpildi.

2.2.Autoruzraudzības ietvaros Būvprojekta autors nodrošina ēkas sociālo mājokļu atjaunošanu , veicot esošo telpu pārbūvi par dzīvokļiem un energoefektivitātes pasākumus.
2.3. Autoruzraudzības ietvaros projektētāja pienākumi ir:

1.1.1. Izstrādāt un saskaņot Autoruzraudzības plānu, nozīmējot atbildīgos izpildītājus atbilstoši būvprojekta sadaļām; 

1.1.2. Ierasties Objektā Autoruzraudzības veikšanai 24 (divdesmit četru) stundu laikā pēc Pasūtītāja vai Būvuzņēmēja uzaicinājuma, ja tiek konstatēta šāda nepieciešamība attiecīgajā darbu sadaļā;

1.1.3. Autoruzraudzības laikā veikt Objekta apsekošanu atbilstoši Autoruzraudzības plānam;

1.1.4. Pirms Autoruzraudzības uzsākšanas pārliecināties un visā darbu izpildes laikā kontrolēt, vai būvuzņēmēja rīcībā ir atbilstoša Projekta dokumentācija;

1.1.5. Savlaicīgi elektroniski reģistrēt Autoruzraudzības žurnālā Būvniecības informācijas sistēmā (BIS) vai sapulces protokolā konstatētās atkāpes un pārkāpumus, kā arī Izpildītāja pieņemtos un Pasūtītāja akceptētos lēmumus izskatīšanai, rakstiski vai rasējumu veidā;

1.1.6. Gadījumos, kad būvdarbu laikā tiek konstatētas nepilnības, detalizācijas trūkums vai kļūdas Projektētāja izstrādātās projekta daļas risinājumos, Projektētājs novērš nepilnības un kļūdas par saviem līdzekļiem, termiņā, par kādu Puses vienojas;

1.1.7. Piedalīties būvsapulcēs pēc Pasūtītāja, būvuzņēmēja uzaicinājuma. Būvsapulcē jāpiedalās atbildīgajam Autoruzraugam (vai norīkotajai personai) un pēc Būvuzrauga, Būvuzņēmēja vai Pasūtītāja pieprasījuma sapulcē ir jāpiedalās arī attiecīgās Būvprojekta daļas autoruzraugam;
1.1.8. Autoruzraugam ir pienākums ierasties, apsekot objektu ne retāk kā 2 (divas) reizes mēnesī;
1.1.9. Ierasties objektā pēc būvniecības ierosinātāja, būvdarbu veicēja, būvuzrauga, būvinspektora vai citu būvvaldes amatpersonu uzaicinājuma;

1.1.10. Sniegt būvniecības dalībniekiem rakstiskas atbildes uz jautājumiem, kas tiem radušies būvdarbu gaitā. Katrai atbildei jābūt pēc būtības un pamatotai. Atbilde uz konkrēto jautājumu jādod 3 (trīs) darba dienu laikā no jautājuma pieteikšanas;

1.1.11. Nekavējoties, bet ne vēlāk par 24 (divdesmit četrām) stundām, informēt Pasūtītāju par būvdarbu gaitā konstatētajiem trūkumiem un pieļautajām atkāpēm;
1.1.12. līguma izpildē jānodrošina visi nepieciešamie speciālisti saskaņā ar būvprojektu sadaļām.
2.4. Šīs un citas nolikumā minētās prasības autoruzraudzībai tiek iekļautas būvprojektēšanas līgumā.
2.5. Autoruzraudzības izmaksas ir fiksētas līgumā un netiek paaugstinātas visu būvniecības laiku arī gadījumā, ja būvniecībai ir pārtraukums. Tās var mainīties tikai pēc Pasūtītāja iniciētām izmaiņām Būvprojektā būvniecības gaitā.
	Vispārīga informācija

	Objekta adrese
	Mālkalnes prospekts 38, Ogre, Ogres novads

	Teritorijas kadastra apzīmējums
	74010030495

	Pasūtītāja organizācijas nosaukums, adrese, tālrunis, e-pasts
	Ogres novada pašvaldība

Brīvības iela 33, Ogre, LV - 5001

tālr. 65071160, fakss: 65071161

ogredome@ogresnovads.lv

	Būvniecības veids
	Vienkāršotā atjaunošana

	Ēku grupa
	II grupa / atbilstoši spēkā esošo normatīvo aktu prasībām

	Ēkas klasifikācija
	1130 – Dažādu sociālo grupu kopdzīvojamās mājas
 

	Būvprojekta nosaukums
	Būvprojekta nosaukums pirms projektēšanas darbu uzsākšanas jāsaskaņo ar Ogres novada pašvaldības Centrālās administrācijas Ogres novada būvvaldi (turpmāk – Būvvalde) un  Pasūtītāju. 

	Būvniecības iecere un projektēšana
	Būvprojekts

	Mērķis
	Veikt tehniskās dokumentācijas izstrādi un autoruzraudzību

	Būvprojekta izstrādes nosacījumi
	Visām Būvprojekta daļām jābūt integrētām ar energoefektīviem ēkas risinājumiem, un savstarpēji saskaņotām, t.sk., norādot darbu veikšanas secību.

	Īpašas prasības
	Ēkas ekspluatācijas ilguma kategorija- vairāk par 100 gadiem, 5.klase LVS EN 1990:2003/NA:2015;

Ēkas nozīmīguma klase/ Konsekvences klase- CC3 (LVS EN 1990:2002 un LVS EN 1991-1-7:2006);

Būvniecības darbu konstrukciju drošuma klase- RC3 (LVS  EN 1990-2002);

Projektēšanas darbu uzraudzības līmenis- DSL3 (LVS EN 1990:2002);

Būvniecības darbu uzraudzības līmenis- IL3 (LVS EN 1990:2002);
Ievērot universālo dizaina principu.

	Tālākas detalizācijas nepieciešamība
	Būvprojekta detalizācijas pakāpei jāatbilst normatīvajam regulējumam, lai nodrošinātu pozitīvu akceptu no pasūtītāja un ja nepieciešams no piesaistītās ekspertīzes (nepieciešamības gadījumā pasūtītājs nodrošina ekspertīzes veikšanu).
Būvprojekta izstrādātājam pienākums ir veikt radušos nepilnību novēršanu.

Būvprojekts jāizstrādā tādā detalizācijas pakāpē, lai pēc tā var nekļūdīgi veikt telpu pārveidi par dzīvokļiem un arī veikt iekšējo komunikāciju pārbūvi. Tālāka detalizācija (detalizētie Būvkonstrukciju rasējumi, lokālie mezglu vai detaļu ražošanas rasējumi) jāuzrāda specifikācijā – kura puse tos veiks.

	Esošā situācija

	Esošās situācijas raksturojums
	Projektējamā teritorija izvietota zemes gabalā ar kadastra nr. 74010030495, tā atrodas Ogrē, Mālkalnes pr. 38 un ir Ogres novada pašvaldības īpašums. Saskaņā ar Ogres pilsētas teritorijas izmantošanas un apbūves noteikumiem zemes gabals atrodas daudzdzīvokļu namu apbūves teritorijā – DzD.

Teritorijas reljefs ir līdzens.

Projekta ēka ekspluatācija tika nodota 1972.gadā. Ēkas virszemes stāvu skaits ir 5, kā arī ir viens pagraba stāvs.

Pašreizējo ēkas apbūves tipu var raksturot, kā kopmītnes tipu ar 126 dzīvokļiem (istabām).

Ēkas kopējā platība – 4 484,4 m2 (no tiem lietderīgā platība ir 3 216,5 m2, bet pati dzīvokļu kopējā platība ir 2374,9 m2).

Teritorija kopumā raksturojama ar neapmierinošā stāvoklī un augstu nolietotības pakāpi esošiem piebraucamiem ceļiem un laukumiem (automašīnu stāvlaukumi). Pie ēkas esošie gājēju celiņi un galvenās ieejas priekšlaukums ir pilnībā atjaunojams. Labiekārtojums ir ar ļoti augstu nolietojuma pakāpi. Teritorijai ir pietiekami inženierkomunikāciju pieejamības apstākļi.

	Teritorijas telpiskie dati būvprojekta izstrādei
	Nav veikta topogrāfiskā uzmērīšana.

	Īpašumtiesības un īpašuma sastāvs
	Zemes vienības, kurās plānota Objekta būvniecība ir Ogres novada pašvaldības īpašumā, ēkas apsaimniekošanu veic pašvaldības aģentūra “Ogres komunikācijas”.

	Tehnisko noteikumu saņemšana
	Uzsākot projektēšanu būvprojekta izstrādātājam nepieciešamības gadījumā ir jāsaņem tehniskos noteikumus no institūcijām un nepieciešamības gadījumā jāsaņem papildus noteikumi saskaņā ar būvatļaujā ietvertajiem projektēšanas nosacījumiem.

	Īpašie nosacījumi
	Ēkas pārbūves projektēšana tiek veikta saskaņā ar projektēšanas uzdevumu un pasūtītāja norādījumiem.

Darbi tiek veikti,  Aktivitāte: Eiropas Savienības kohēzijas politikas programmas 2021.–2027.gadam 4.3.1 specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3 pasākuma “Sociālo mājokļu atjaunošana vai jaunu sociālo mājokļu būvniecība” Nr. 4.3.1.3./1/25/A/051 “Sociālo mājokļu atjaunošana Ogres novadā”.

	 Pamatojums

	Mērķi
	Izveidot jaunus izīrējamos sociālos dzīvokļus, kas ir ar pilnu iekšējo apdari, vannas un tualetes telpas ir aprīkotas ar santehniku – izlietni, jaucējkrānu, podu un vannu vai dušu, un virtuve ir aprīkota ar santehniku – izlietni un jaucējkrānu. Dzīvokļi ir paredzēti sociāli un ekonomiski mazaizsargātām personām.

	
	Kopējais izveidojamo sociālo dzīvokļu skaits ir 44.

Iespējamais dzīvokļu sadalījums:

· Divu istabu dzīvokļi – 21 vienība (vidēji 36,5 m2);
· Vienas istabu dzīvokļi – 23 vienības (platība ap 17-18 m2).

	Darba uzdevumi
	Pirms tehniskās dokumentācijas iesniegšanas Būvvaldē, saskaņot ar pasūtītāju projektētāja izstrādātos konceptuālos risinājumus. Izstrādāt un iesniegt Būvvaldē būvniecības ieceres dokumentāciju, sagatavotu normatīvajos aktos noteiktajā kārtībā un apjomā, saskaņā ar prasībām, kas definētas šajā projektēšanas uzdevumā. Būvprojekta izstrādātājam jānodrošina būvatļaujas ar projektēšanas nosacījumiem saņemšana un izpilde.

Pasūtītājam un Būvvaldei par paskaidrojumus sniedz būvprojekta vadītājs vai atbilstoši būvprojektu daļu vadītāji personīgi bez tiesībām pārpilnvarot citām personām, ar tiesībām pieaicināt iesaistītos sertificētos  būvspeciālistus.

Izstrādāt pārbūves būvprojektu saskaņā ar prasībām, kas definētas šajā projektēšanas uzdevumā, tajā skaitā, veicot nepieciešamos izpētes darbus, saskaņošanu ar pasūtītāju un valsts un pašvaldību iestādēm normatīvajos aktos noteiktajā kārtībā un apjomā. Būvprojekta izstrādātājs nodrošina būvatļaujas projektēšanas nosacījumu izpildi.

Veikt autoruzraudzību.

	Termiņi un starptermiņi

	Telpu vizualizācija, dzīvokļu izvietojumu plāns, dzīvokļu telpu plāns.
Jāsaskaņo ar Pasūtītāju.
	6 nedēļas no līguma parakstīšanas datuma

	Būvprojekts pilnā sastāvā
	6 mēneši no līguma noslēgšanas

	Autoruzraudzība
	Līdz ēku nodošanai ekspluatācijai

	Izejas dati (pielikumi)

	Jebkādi citi projektēšanai nepieciešamie materiāli un dokumenti ir Izpildītāja kompetencē un to saņemšana ir jāierēķina pakalpojuma cenā.

	1.
	Esošā inventarizācijas lieta


Prasības projektēšanai

	Vispārīgi projektēšanas jautājumi

	Ēkas funkcijas un lietošanas mērķi


	Ēkas telpu grupu atjaunošanas apjoma funkcijas ir nodrošināt kvalitatīvu un mūsdienu prasībām atbilstošu vidi, atjaunojot sociālo mājokļu infrastruktūru.
Paredzēt telpu sadalījumu pēc lietošanas mērķa, telpu grupas sadalīt atbilstoši klasifikācijas kodam.

	Būves grupa
	II grupa

	Maksimālais vienlaikus ēkās esošo cilvēku skaits
	Virs 100 cilvēkiem

	Telpu plānojums
	Telpu plānojums projektējams atbilstoši skaidrojošam aprakstam. Telpu programma tiks izstrādāta projektēšanas gaitā saskaņojot ar Pasūtītāju. 

	Inženiertīklu projektēšanas prasības
	Projektēšanas ietvaros jārisina jautājums par inženiertīklu pieslēgumiem.

	Īpašie nosacījumi
	Visiem risinājumiem jāatbilst normatīvo aktu prasībām par dzīvojamām ēkām.

	
	Neatbilstību gadījumā tās novērš Būvprojekta izstrādātājs par saviem līdzekļiem.

	Iesniedzamā dokumentācija

	Būvprojekts papīra formātā
	2 eksemplāri (oriģināli) iedoti papīra formātā.

Būvprojekts elektroniski jāiesniedz BIS sistēmā.

	Digitālie materiāli
	Elektroniskā formā uz elektroniskā datu nesēja pilna būvprojekta sastāvā dokumentācija – 1 (vienā) eksemplārā, kur rasējumi DWG formātā un PDF formātā

	Būvdarbu apjomi un izmaksu tāme 
	Būvizmaksu tāmes –atbilstoši normatīvo aktu prasībām; Projektam pievieno būvniecības tāmes, atbilstoši LBN un aktuālajām 2025.gada būvniecības izmaksām. Izmaksu aprēķins (tāme) noformējams atbilstoši 2017.gada 3.maija Ministru kabineta noteikumu Nr.239 Noteikumi par Latvijas būvnormatīvu LBN 501-17 "Būvizmaksu noteikšanas kārtība" prasībām

	Materiāli publikācijām masu medijos
	Projektu raksturojošas (autoru izvēle) vizualizācijas JPG formātā (600 x 900 px), kas ietver iekštelpu vizuālo attēlojumu (vismaz 5 vizualizācijas).


	Prasības būvniecības dokumentācijas izstrādātājam

	Būvniecības dokumentācijas izstrādātājam (turpmāk – Projektētājs) jānodrošina atbilstība konkursa nolikumā noteiktajām prasībām.

	Projektētājs ir atbildīgs par tehnisko dokumentāciju kopumā, tā saskaņošanu ar tehnisko un īpašo noteikumu izdevējiem, trešajām pusēm un pasūtītāju. 

	Izstrādājot būvprojektu konsultēties un sadarboties ar apvienību “Apeirons” (vai citiem līdzvērtīgiem speciālistiem) par vides pieejamību cilvēkiem ar funkcionāliem traucējumiem.

	Būvprojekta vadītājam ir jābūt reģistrētam būvniecības informācijas sistēmā (www.bis.gov.lv). Būvprojekta vadītājam, daļu un sadaļu vadītāju sarakstam jābūt pievienotam vispārīgā daļā aiz būvprojekta satura rādītāja, norādot pārstāvēto uzņēmumu, sertifikāta Nr. Sniegt informāciju un paskaidrojumus Būvvaldei pēc tās pieprasījuma

	Būvniecības dokumentācijas izstrādātājam jāuzņemas pilna atbildība par būvprojekta risinājumu atbilstību spēkā esošajiem normatīviem.
Būvprojekta daļas vadītājam ir šādi pienākumi:

pārliecināties, ka ir saņemta visa darbu izpildei nepieciešamā informācija, un, ja nepieciešams, pieprasīt būvprojekta vadītājam papildu informāciju; veikt nepieciešamos aprēķinus un izstrādāt attiecīgās būvprojekta daļas, nodrošinot to atbilstību būvniecības iecerei, pasūtītāja uzdevumam, būvatļaujas nosacījumiem un normatīvo aktu un standartu prasībām; nodrošināt attiecīgo daļu ietvaros izstrādāto risinājumu savstarpējo saskaņotību; informēt būvprojekta vadītāju par attiecīgās daļas risinājumiem, kas ietekmē vai var ietekmēt citu būvprojekta daļu, sniegt informāciju un paskaidrojumus Būvvaldei pēc tās pieprasījuma.

	Gadījumā, ja aprakstā norādītas zemākas prasības, kā noteikts Latvijas būvnormatīvos, jāpiemēro Latvijas būvnormatīvi. Gadījumā, ja būvnormatīvs nav tieši piemērojams Ēkas būvniecībai, tam ir rekomendējošs raksturs un Projektētājam/Būvuzņēmējam ir jāievēro projektēšanas programmā norādītās prasības. Projektētājam jāuzņemas pilna atbildība par Būvprojektu, pat, ja Pasūtītājs ir apstiprinājis rasējumus. Izstrādājot Būvprojektus, visi risinājumi, kas neatbilst projektēšanas programmai, Projektētājam, pirms to iekļaušanas Būvprojektā, ir jāsaskaņo ar Pasūtītāju.

	Būvniecības dokumentācijas izstrādātājam jānodrošina, lai būvprojektā tiktu iekļauti materiāli, risinājumi un iekārtas, kuriem:
· Ir novērtēta atbilstība likumā „Par atbilstības novērtēšanu”;
· Ir sertificēti Latvijas Republikā, vai Eiropas Savienības atbildīgajās institūcijās.

	Projektētājam jānodrošina, lai tehniskie risinājumi ir savstarpēji saskaņoti visās projekta sadaļās, piemēram, arhitektūras – būvkonstrukciju, ūdensapgādes, kanalizācijas, ugunsdzēsības ūdensapgādes, siltumapgādes, ventilācijas, aukstumapgādes, elektroapgādes u.c. sadaļās. Būvprojekta sadaļu savstarpējā saskaņošana ietver sistēmu novietojumu, krustošanās vietu noteikšanu un savietojamību. 

	Projektētājam jāievēro Higiēnas prasības atbilstoši normatīviem aktiem. 

	Veicot telpu pārbūvi un izveidojot tos par dzīvokļiem, būtu nepieciešams paredzēt 1, 2 un 3. stāva gaiteņu atjaunošanas darbus. Izveidojot jaunos dzīvokļus pastāv iespēja, ka to sienas pretī gaitenim būs jādemontē un jāizbūvē par jaunu.

	Inženiertehniskais aprīkojums:
1. Apgaismojums: Apgaismojumam jāatbilst MK noteikumu Nr.353 “Prasības zaļajam publiskajam iepirkumam un to piemērošanas kārtība” prasībām un noteikumu Nr.353 “Prasības zaļajam publiskajam iepirkumam un to piemērošanas kārtība” 1.pielikuma 6.3.punktā “ZPI prasības un kritēriji iekštelpu apgaismojuma uzstādīšanai”.

2. Elektroapgāde: Elektroapgāde tiek ierīkota atbilstoši normatīvajiem aktiem un Pasūtītāja prasībām.
3. Apkure: iekštelpās centralizētā apkure, kas pieslēgta siltumapgādes tīklam (katrā telpā paredzēts radiators ar termogalvu).
4. Klimata kontrole: Klimata kontrole tiek ierīkota atbilstoši normatīvajiem aktiem un Pasūtītāja prasībām. Ventilācija telpās var būt gan autonoma/ individuāla, gan centrālā. Ventilācijai jābūt paredzēta telpās saskaņā ar normatīvajiem aktiem.
5. Ūdens un kanalizācija: pieslēgta ēkas ūdensapgādes un kanalizācijas tīklam.
6. Apsardzes un ugunsdzēsības signalizācija, datortīkls, piekļuves kontrole:
6.1. Apsardzes un ugunsdzēsības signalizācijas ierīkošana, atbilstoši atsevišķām Pasūtītāja prasībām un pastāvošiem normatīviem;

6.2. Paredzēt Apsardzes un ugunsdzēsības signalizāciju, kā arī datortīkla savienošanu ar pašvaldības infrastruktūru. Paredzēt trauksmes izziņošanas sistēmu.

6.3. Videonovērošana gaitenī (3-6 kameras).
6.4. Dzīvokļiem paredzēt vājstrāvas tīklu pieeju, nodrošinot internetu.

	Projektētājam, gatavojot tehnisko dokumentāciju, jāveic nepieciešamie aprēķini, jāsagatavo aprakstu un specifikācijas, lai Pasūtītājs vai Pasūtītāja izvēlētie konsultanti, eksperti varētu pārliecināties par to pareizību un būvprojekta kvalitāti, kā arī atbilstību projektēšanas uzdevumam.

	Projektētājam jāveic tehniskās dokumentācijas (visam kopā vai katrai ēkai/būvei atsevišķi) ekonomiskās daļas aprēķins, ietverot: 
· Materiālu, konstrukciju un iekārtu kopsavilkums;
· Būvdarbu apjomi;
· Izmaksu aprēķins – tāme atbilstoši LR normatīvajiem aktiem.

	Izstrādāt tehnoloģisko iekārtu izvietojuma projektu ar nepieciešamajām iekārtu un inženiertīklu pieslēgumu shēmām. Iekārtu tehniskos parametrus precizēt projektēšanas gaitā.

	Projektēt iekšējo elektroapgādes tīklu izbūvi atbilstoši projektētajam telpu plānojumam un būvnormatīviem. Telpās nodrošināt normatīvos noteiktos apgaismojuma parametrus, izmantojot dabīgo un LED apgaismojuma ķermeņus.

	Telpās paredzēt viegli kopjamus, sanmezglos arī neslīdošus grīdas materiālus.

	Dzīvokļiem ir nepieciešama logu nomaiņa.

	Nodrošināt vides pieejamību 1.stāva dzīvokļiem, paredzot vides pieejamības risinājumus personām ar kustību traucējumiem (iespējams pacēlāju āra kāpnēm un atbilstošas ārdurvis).

	Zaļā publiskā iepirkuma piemērošanas principi, veicot projektēšanu:
1. Izglītības iestāžu ēkās prasības apdares materiāliem nosaka atbilstoši Ministru kabineta 2021. gada 19. oktobra noteikumu Nr. 693 "Būvju vispārīgo prasību būvnormatīvs LBN 200-21" 127., 128. un 129. punktam.

2. Izbūves un apdares materiālu izvēle. Projektētājam jādefinē izbūves un apdares materiāli, kas nodrošinās atbilstību tehniskajā specifikācijā šim kritērijam noteiktajām maksimāli pieļaujamām gaistošo organisko savienojumu un formaldehīda satura normām. Tāpat būs jānodrošina produkta vides deklarācijas (PVD) saskaņā ar piemērojamiem standartiem "Pamatnoteikumi būvizstrādājumu un būvniecības pakalpojumu vides deklarācijām" visiem izvēlētajiem izbūves un apdares materiāliem, kas atradīsies tiešā saskarē ar telpas lietotājiem, tai skaitā:

1) griestu plātnēm;

2) krāsām un lakām;

3) grīdas un sienu tekstilsegumiem;

4) laminātu un elastīgo grīdas segumiem;

5) koka un kompozītmateriāla grīdas segumiem.

3. Ievērot 20.06.2017. MK noteikumi Nr. 353 "Prasības zaļajam publiskajam iepirkumam un to piemērošanas kārtība" 1.pielikuma 6. sadaļas “Iekštelpu apgaismojums” prasības.


Perspektīvais būvprojekta saturs un noformējums
Būvprojekta sastāvs ir veidojams saskaņā ar normatīvajiem aktiem.
1.Vispārīgā daļa:

-projektēšanas uzsākšanai nepieciešamie dokumenti;

-skaidrojošs apraksts, kurā norādīta vispārīga informācija par ēkas tehniskajiem rādītājiem, ēkas galveno lietošanas veidu atbilstoši būvju klasifikācijai, vides pieejamības un ugunsdrošības pasākumu risinājumiem, kā arī par vides aizsardzības pasākumiem;

-vispārīgie rādītāji;

-ģenerālplāns, kurā norādīta projektējamo būvju eksplikācija ar kadastra apzīmējumu (ja tāds ir piešķirts), galveno lietošanas veidu un apbūves rādītājiem (piemēram, apbūves laukums, būvtilpums), kā arī galvenie apbūvi raksturojošie parametri (piemēram, apbūves blīvums, apbūves intensitāte, apbūves augstums);

2. Arhitektūras daļa:

-ēkas stāvu plāni ar telpu izmēriem un sadalījumu telpu grupās un telpu grupu lietošanas veidu eksplikāciju, bet visām telpu grupām ar publisku funkciju un viena vai divu dzīvokļu dzīvojamām ēkām, ja tajās ir telpas ar atšķirīgu izmantošanu atbilstoši būvju klasifikācijai, papildus – telpu nosaukumi;

-tehnisko iekārtu izvietojums;

-būvizstrādājumu specifikācijas;

-tehnisko iekārtu izvietojums;

3. Būvkonstrukciju daļa (pamati, pārsegumi un citas slodzi nesošas konstrukcijas):

- konstrukciju plāni, griezumi, mezgli;

-būvizstrādājumu specifikācijas;

Ēkai nepieciešamo attiecīgo inženiertīklu daļas;

-Ūdensapgāde un kanalizācija (iekšējā)

-Vēdināšana un gaisa kondicionēšana

-Elektroapgāde (iekšējā)

-Drošības sistēmas

-Elektroniskie sakaru tīkli

4. Darbu organizēšanas projekts;

-būvdarbu ģenerālplāns, kas izstrādāts, pamatojoties uz grafisko dokumentu (plānu), kurā ir atspoguļota ēkas, ceļu un inženiertīklu esošā situācija;

-darba aizsardzības plāns (to var izstrādāt arī kā patstāvīgu dokumentu);

-skaidrojošs apraksts;

-montāžas slodžu shēmas būvniecības laikā un to ietekme uz nesošām konstrukcijām un blakus esošajām ēkām.

5. Ugunsdrošības pasākumu pārskats:

-apraksts, kas ietver ēkas ugunsdrošības raksturlielumus, ugunsslodzi – ražošanas un noliktavu ēkām;

-ģenerālplāna ugunsdrošības risinājumi (ēku un inženierbūvju izvietošana, ārējo ugunsdzēsības inženiertīklu izbūve, ugunsdzēsības un glābšanas darbu nodrošināšana);

-ugunsdrošības prasības būvkonstrukcijām un plānošanas risinājumiem (piemēram, ugunsbīstamības risku izvērtēšana un ugunsbīstamo zonu apraksts, ēku un inženierbūvju ugunsnoturības pakāpes, prasības nesošām un norobežojošām būvkonstrukcijām, to ugunsizturības robežas un ugunsreakcijas klases, prasības būvkonstrukciju apdarei, telpu ugunsslodze, dūmu aizsardzības risinājumi, prasības pret uguns un dūmu izplatīšanos ugunsgrēka gadījumā, speciālie ugunsdrošības pasākumi, ņemot vērā ēku un inženierbūvju īpatnības);

-evakuācijas nodrošināšanas risinājumi;

-ugunsaizsardzības sistēmas risinājumi (ugunsgrēka atklāšanas un trauksmes signalizācijas sistēma, stacionāra ugunsdzēsības sistēma, ugunsgrēka izziņošanas sistēma, dūmu un karstuma kontroles sistēmas);

-nepārtrauktas elektroapgādes nodrošināšana ugunsaizsardzības sistēmām, avārijas un evakuācijas apgaismojumam;

-paredzētie inženiertehnisko sistēmu ugunsdrošības risinājumi;

-manuālās (primārās) ugunsdzēsības iekārtas (telpu nodrošināšana ar ugunsdzēsības aparātiem (aprēķins) un citu ugunsdrošības aprīkojumu);

-īpašie ugunsdrošības pasākumi ekspluatācijas stadijā;

6. Ekonomiskā daļa:

-iekārtu, konstrukciju un būvizstrādājumu kopsavilkums;

-būvdarbu apjoms;

-izmaksu aprēķins (tāme).

Būvprojekta rasējumu daļas noformēšanas prasības

	Būvprojekta rasējumu daļa

	Būvprojektā jānodrošina rasējumu komplektācijas pārskatāmība:

	1.
	Pēc nepieciešamības dalīt rasējumu komplektu pa daļām, norādot kopējo izvietojuma shēmu;

	2.
	Specifikācijām, mezglu un detaļu rasējumiem ieteicams pēc iespējas pieturēties pie A3 lapu formāta;

	3.
	Nodrošināt izmēru, paskaidrojumu, marķējumu un grafisko apzīmējumu salasāmību visiem mērogiem un melnbaltām kopijām;

	4.
	Nodrošināt, ka grafiskā un teksta informācija netiek nevajadzīgi dublēta vai gluži pretēji – sadalīta pa vairākiem rasējumiem.


Vizuālā informācija

Attēls Nr.1 “Iezīmēts (ar sarkano) ēkas daļa, kurai nepieciešams veikt tehniskās dokumentācijas izstrādi”

